У Пружанах у мінулую суботу адзначылі Дзень горада. Святочныя мерапрыемствы сабралі не толькі мясцовых жыхароў, але і шматлікіх гасцей… Дата святкавання прымеркавана да дня вызвалення Пружан ад нямецка-фашысцкіх захопнікаў. Таму невыпадкова, што дзень распачаўся з аўта-прабегу па месцах баявой славы раёна. Аддаць даніну павагі тым, хто больш 70 гадоў таму стаяў на абароне незалежнасці краіны і цаной уласнага жыцця заваяваў мір сённяшняму пакаленню, сабраліся прадстаўнікі вайскоўцы, ветэраны, прадстаўнікі ДТСААФ, БРСМ, упраўлення па працы, занятасці і сацыяльнай абароне… У ходзе аўтапрабегу кветкі і вянкі былі ўскладзены амаль да дзясятка помнікаў на брацкіх магілах.